Three Mile Island kjernekraftverk

Three Mile Island kjernekraftverk var et kjernekraftverk med to trykkvassreaktorer, TMI1 og TMI2, som produserte elektrisk kraft ved bredden av Susquehanna River, i Londonderry Township i Dauphin County, sør for byen Harrisburg, i det sentraløstlige Pennsylvania i USA. Stedets navn kommer av at øya i Susquehanna-elva ligger 3 engelske mil nedover fra småbyen Middletown.

Dette kjernekraftverket var åsted for en alvorlig reaktorulykke 28. mars 1979, da reaktor TMI2 gjennomgikk en delvis nedsmelting. Ulykken førte til permanent stenging av reaktoren, store protester mot atomkraft i mange land (No Nukes), og strengere regler for nye reaktorer i USA og i andre deler av verden.

Kjernekraftverkets to reaktorer ble godkjent for igangsetting i 1974 og 1978, sistnevnte etter åtte års bygging og bare ett års drift før ulykken. Installert maksimal effekt i 2009 var brutto 837 MW på reaktor TMI1,IAEA  – faktaark om kjernekraftverket. og årsproduksjonen i 2007 var på om lag 6,65 TWh elektrisk kraft. Reaktor TMI1, som er eid av Exelon Nuclear, ble stengt i 2019.

Referanser

Eksterne lenker

 IAEA – faktaark om kjernekraftverket.

Kategori:Kjernekraftverk i USA
Kategori:Kraftverk i Pennsylvania
Kategori:Dauphin County
Kategori:1979 i USA
Kategori:Hendelser i 1979
Kategori:Atomulykker
Kategori:Kraftverk nedlagt i 2019
Kategori:Tidligere kraftverk i USA